CKงานในมือสูง-ลุ้นได้งานใหม่เพิ่มโบรกฯแนะซื้อราคาพื้นฐาน33บาท
บล.ดีบีเอสฯ ระบุในบทวิเคราะห์วันนี้ (12 พ.ค.58) ว่า บริษัท ช.การช่าง จำกัด (มหาชน) หรือ CK ปัจจุบันประมาณการรายได้ปี 58 ไว้ที่ 34 พันล้านบาท ซึ่งถูกรับประกันด้วยงานก่อสร้างในมือ (Backlog) ที่ 100% แล้ว จึงถือว่ามีโอกาสที่จะทำได้ตามประมาณการสูงมาก ทั้งนี้บริษัทมี Backlog ในมือที่ 93.6 พันล้านบาท 
12 พ.ค. 2558

บล.ดีบีเอสฯ ระบุในบทวิเคราะห์วันนี้ (12 พ.ค.58) ว่า บริษัท ช.การช่าง จำกัด (มหาชน) หรือ CK ปัจจุบันประมาณการรายได้ปี 58 ไว้ที่ 34 พันล้านบาท ซึ่งถูกรับประกันด้วยงานก่อสร้างในมือ (Backlog) ที่ 100% แล้ว จึงถือว่ามีโอกาสที่จะทำได้ตามประมาณการสูงมาก ทั้งนี้บริษัทมี Backlog ในมือที่ 93.6 พันล้านบาท 
โดยคาดว่าบริษัทจะสามารถบริหารให้อัตรากำไรมีเสถียรภาพได้ เพราะมีแนวโน้มสัดส่วนค่าใช้จ่ายขาย-บริหารจะลดลง ประมาณ 430 bps เป็น 4.1% ซึ่งในงวดไตรมาส4/57ก็ทำได้แล้ว ขณะที่อัตรากำไรขั้นต้นอยู่ในช่วง 8-10% และต้นทุนวัสดุก่อสร้างมีเสถียรภาพ ทั้งนี้อัตรากำไรในปี 58 มีโอกาสอยู่ใน Range สูงของประมาณการเนื่องจากราคาปูนซีเมนต์ค่อนข้างทรงตัว ราคาเหล็กลดลง ราคาพลังงานต่ำลง ขณะที่ต้นทุนแรงงานทรงตัว
นอกจากนี้มีงานก่อสร้างมูลค่า 19.7 พันล้านบาท ที่จะลงนามในสัญญาใหญ่ที่สุดคือ เขื่อนน้ำบากที่มูลค่า 17 พันล้านบาท และมีศักยภาพสูงจากโอกาสที่จะได้รับงานขนาดใหญ่ทั้งภาครัฐและเอกชนที่จะมีออกมาเป็นจำนวนมากในปีนี้ โดยเราคาดว่าปีนี้ CK จะประมูลงานได้ที่ 40 พันล้านบาท แนะนำซื้อ และประเมินราคาพื้นฐานไว้ที่ 33.00 บาท ด้วยวิธี sum-of-parts